e
Item noe dien lijsb lenairts weduwe henrix
wijlen lanijs van belanden geheeten larijs op heden
comen is bijden raide des stad van loeven opdoende en
te kynnen geven hoe zij en petroville van belandene
geheeten larts wettige docht der selv lijsb levairts
die zij behouden heeft vand voirs henricke wijlen
van belanden huen man opten xiii dach der maent
van meerte int jair ons hen duysentvijfhondert en
drie met consente en bij zijne jans bouwens woenen
te nyspen dore antworpen en jacops hevlinck woenen
te loeven magen en vrienden en oick als momboirs
der selv petrovillen van des vads en moeders weden
t erfrinten uutgegeven hadden jacop wijlen iaens
visschers zeke erfgoeden eensdeels gelegen inde pchie
van sint jorijs weerde en eensdeels inde pchie van
hevle op sesse rijns gul erflijck dair af tgoidshuys
vanden chartroisen in dess stad van loeven die de selve
goede gecocht en gecregen heeft tegen de wedhe
desselfs jacops wijlen iaens de principale hoot
penighen vand voirs vi rg erflijck gestelt hadde
opden wissel des stad van loeven om de voirs sesse
rijns gul erflijck te quijten en af te leggen en
dien navolgen met brieven des stad van loeven
de conde gedaen met eenen gezwoiren bode der
selv stad aen de voirs lijsb lenairts petrovillen
van belanden huer docht en aen jane bouwens
die doen aflivich was om de voirs gedeponeerde
penigen te comen ontfangen en om in dien
guedinge en vasticheit te doene c dair af
de voirs lijsb lenairts de macht niet en hadde
noch dair toe niet gecalifcoert en was om vand
afleggen der selv vi rig erflijck guedinge en
vasticheit te doene gemct dat de voirs jan
bouwens en jacop hevlinck oick mombar der